Намесничким уставом није чак ни начелно прокламована локална самоуправа већ је само наведено да су општине „самосталне у својој управи, сходно прописима закона“. У домену територијалне организације на снази је задржано законодавство које је важило пре доношења тог устава, а накнадним променама тих закона постепено су уклоњени и последњи остаци локалне самоуправе на целокупној државној територији. Ликвидирање елемената локалне самоуправе је извршено након што је Србија међународно призната на Берлинском конгресу 1878. године.